**ОБАВЕШТЕЊЕ**

**О ДОДАТНОМ ТЕРМИНУ ОДРЖАВАЊА ЈАВНЕ РАСПРАВЕ О НАЦРТУ СТРАТЕГИЈЕ КУЛТУРНОГ РАЗВОЈА ГРАДА НОВОГ САДА ЗА ПЕРИОД 2016-2026.**

**Град Нови Сад - Градска управа за културу** вас позива да узмете учешће у јавним дискусијама о Нацрту Стратегије културног развоја Града Новог Сада за период 2016-2026. године, које ће се одржати у **Скупштини Града Новог Сада**, улица Жарка Зрењанина 2а, улаз 3, у Плавој сали поред предвиђених, **у још једном, ванредном термину,** **у среду,**  **3. августа од 12 до 14 часова.**

Нацрт Стратегије културног развоја Града Новог Сада је последица шестомесечног рада великог броја актера – представника установа и организација у култури, Академије уметности, самосталних делатника и неформалних колектива, истраживача, стручњака и представника Градске управе за културу. Након теренског истраживања, серије округлих столова и радионица и онлајн дискусије, текст Нацрта је усвојен од стране Градског већа и објављен 14. јула на сајту Града Новог Сада ([www.novisad.rs](http://www.novisad.rs)) и сајту који је пратио израду Нацрта: [www.bazakulture.rs](http://www.bazakulture.rs). Од 15. јула почела је и јавна расправа о Нацрту Стратегије културног развоја Града Новог Сада која ће трајати 30 дана, до **15. августа 2016. године**.

У оквиру два јавна сусрета, сви заинтересовани грађани и грађанке ће моћи да у непосредној комуникацији са представницима Градске управе за културу и сарадницима на изради текста Нацрта Стратегије сазнају више о Нацрту и процесу његове израде, изнесу своје мишљење и предложе измене и допуне самог документа.

Осим присуства поменутим скуповима, сви заинтересовани грађани и грађанке могу доставити у току трајања Јавне расправе питања, примедбе и сугестије и на електронску адресу ([**kultura@uprava.novisad.rs**](mailto:kultura@uprava.novisad.rs)) или у писаној форми на адресу Жарка Зрењанина 2, Нови Сад, Градска управа за културу.

Градска управа за културу ће након закључења јавне расправе сумирати приспеле примедбе, предлоге и сугестије и доставити Градском већу Града Новог Сада Извештај о спроведеној јавној расправи, као и коначни Нацрт Стратегије културног развоја Града Новог Сада за период 2016-2026. године.